《偈二首 其二》
宋代·释咸静

匣中宝剑，袖里金锤。时节既彰，莫辞拈出。击开关锁，斩断葛藤。

令他跳出生死门，惊过荆棘路。人人似生师子，个个如活大虫。

休教著布过他州，直待还乡衣昼锦。

作者简介：释咸静，俗姓高，楚州山阳（今江苏淮安）人。住楚州胜因寺，号戏鱼，为南岳下十四世，泐潭应乾禅师法嗣。后居涟漪天宁寺，卒，年七十一。《嘉泰普灯录》卷一○、《五灯会元》卷一八有传。今录诗二十九首。